Marc Raquil

Marc Raquil (* 2. apríl 1977, Créteil, Francúzsko) je francúzsky atlét, ktorý sa venuje behu na 400 metrov. Je dvojnásobný medailista z Majstrovstiev sveta.

Kariéra

Majstrovstvá sveta 2003 
Na Majstrovstvách sveta 2003 v Paríži získal v behu na 400 metrov striebornú medailu časom 44,79 s, čím o 2 stotiny zaostal za víťazom Tyreem Washingtonom. V tomto behu bol ešte pred posledným 100-metrovým úsekom na poslednom ôsmom mieste, no výborne zašprintoval a prepracoval sa na tretie miesto, ktoré mu vo februári 2009 IAAF vylepšila na druhé, pretože vtedy oficiálne diskvalifikovala Jeromeho Younga, ktorý skončil pôvodne na prvom mieste.

V júli 2008 sa zranil pri nehode na motocykli a tak nemohol štartovať na Letných olympijských hrách 2008 v Pekingu. Takisto neštartoval na Letných olympijských hrách 2004 v Aténach, vtedy však kvôli zraneniu ľavého lýtka.

Osobné rekordy 
 200 m - 21,03 s (2001)
 400 m - 44,79 s (2003)
 800 m - 1:50,90 min (2003)

Referencie

Externé odkazy 

 Marc Raquil - 2. miesto na Majstrovstvách sveta 2003 v behu na 400 metrov youtube.com

Francúzski bežci na 400 m
Majstri sveta v štafete 4x400 m
Atléti na Letných olympijských hrách 2000